**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS ASOCIACIJAI „ŠAUKLIŲ KADAGYS“**

2025 m. birželio 12 d. Nr. T10-156

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybei nuosavybės teise priklausantį ilgalaikį materialųjį turtą: patalpas pastate – mokykloje su gydymo paskirties patalpomis, unikalus Nr. 7598-1001-7019, adresas: Mosėdžio g. 55, Šauklių k., Mosėdžio sen., Skuodo r. sav., kurių bendras plotas 44,73 kv. m, asociacijai „Šauklių Kadagys“ panaudos pagrindais laikinai neatlygintinai valdyti ir naudotis 10 metų laikotarpiui, savarankiškajai savivaldybės funkcijai vykdyti – gyventojų kultūros ugdymui ir etninės kultūros puoselėjimui.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 13 punktas, 15 straipsnio 2 dalies 19 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 14 straipsnio 1 dalies 3 punktas, 2 dalies 9 punktas, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 4.3. ir 7.9. papunkčiai.

**3. Laukiami rezultatai.**

Perduotas neatlygintinai naudotis ir valdyti savivaldybei priklausantis ilgalaikis materialusis turtas asociacijos „Šauklių Kadagys“ veiklai vykdyti – kultūros paveldo išsaugojimui, laisvalaikio organizavimui, nacionalinio, pilietinio ir kultūrinio identiteto vystymui; neformaliam ugdymui, savanoriškos veiklos skatinimui ir organizavimui, vietos bendruomenės vystymui.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.