**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS ASOCIACIJAI „ŠAUKLIŲ KADAGYS“**

2025 m. birželio 12 d. Nr. T10-156

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 3 punktu, 2 dalies 9 punktu, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 4.3. ir 7.9. papunkčiais, atsižvelgdama į asociacijos „Šauklių Kadagys“ 2025 m. gegužės 12 d. prašymą, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: patalpas pastate – mokykloje su gydymo paskirties patalpomis, unikalus Nr. 7598-1001-7019, adresas: Mosėdžio g. 55, Šauklių k., Mosėdžio sen., Skuodo r. sav., kurių bendras plotas 44,73 kv. m (patalpų indeksai 1-27, 1-28, 1-29), asociacijai „Šauklių Kadagys“ panaudos pagrindais laikinai neatlygintinai valdyti ir naudotis 10 metų laikotarpiui, savarankiškajai savivaldybės funkcijai vykdyti – gyventojų kultūros ugdymui ir etninės kultūros puoselėjimui.

2. Pavesti Skuodo rajono savivaldybės administracijos direktorei Levutei Staniuvienei pasirašyti sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 713