**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEKILNOJAMOJO TURTO PERDAVIMO PANAUDOS PAGRINDAIS NACIONALINEI ŽEMĖS TARNYBAI PRIE APLINKOS MINISTERIJOS**

2025 m. birželio 12 d. Nr. T10-157

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybei nuosavybės teise priklausantį ilgalaikį materialųjį turtą: 48,32 kv. m dydžio negyvenamosios paskirties patalpas su 35,68 kv. m bendro naudojimo patalpomis, esančiomis administraciniame pastate Skuodo m., Vilniaus g. 13, pastato unikalus Nr. 7596-4001-2017, registro Nr. 44/1080453, patalpų indeksai 3-23, 3-24, 3-25, valdyti ir naudotis panaudos teise 10 metų laikotarpiui Nacionalinei žemės tarnybai prie Aplinkos ministerijos biudžetinės įstaigos funkcijoms vykdyti.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 14 straipsnio 1 dalies 1 punktas, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 6.1 papunktis, 7 punktas.

**3. Laukiami rezultatai.**

Nacionalinei žemės tarnybai prie Aplinkos ministerijos perduotas neatlygintinai naudotis ir valdyti savivaldybei priklausantis ilgalaikis materialusis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.