**SKUODO RAJONO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO PERDAVIMO PANAUDOS PAGRINDAIS NACIONALINEI ŽEMĖS TARNYBAI PRIE APLINKOS MINISTERIJOS**

2025 m. birželio 12 d. Nr. T10-157

Skuodas

##### **Vadovaudamasi** **Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 1 punktu, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 6.1 papunkčiu, 7 punktu, atsižvelgdama į 2025 m. kovo 25 d. Nacionalinės žemės tarnybos prie Aplinkos ministerijos 2025 m. gegužės 20 d. prašymą Nr. 1 SD-59096-(4.2.7 Mr.) „Dėl patalpų Skuode“, Skuodo rajono savivaldybės taryba nusprendžia:**

##### **Perduoti Nacionalinei žemės tarnybai prie Aplinkos ministerijos Skuodo rajono savivaldybei nuosavybės teise priklausantį nekilnojamąjį turtą – 48,32 kv. m dydžio negyvenamosios paskirties patalpas su 35,68 kv. m bendro naudojimo patalpomis, esančiomis administraciniame pastate Skuodo m., Vilniaus g. 13, pastato unikalus Nr. 7596-4001-2017, registro Nr. 44/1080453, patalpų indeksai 3-23, 3-24, 3-25, laikinai valdyti ir naudotis panaudos pagrindais 10 metų laikotarpiui,** valstybės deleguotoms funkcijoms vykdyti.

##### **Įgalioti Skuodo rajono savivaldybės merą Stasį Gutautą pasirašyti šio sprendimo 1 punkte nurodyto turto panaudos sutartį bei perdavimo–priėmimo aktą.**

##### **Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.**

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712