**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO** „**TARPTAUTINIS SENŲJŲ AMATŲ, ARCHAJINĖS MUZIKOS IR KARYBOS FESTIVALIS APUOLĖ 2025**“ **FINANSAVIMUI**

2025 m. birželio 13 d. Nr. T10-159

Skuodas

**1. Parengto sprendimo projekto tikslas ir uždaviniai.**

Tarybos sprendimo projektu siūloma prisidėti 30 proc. lėšomis nuo projekto vertės, tai sudaro 9 375 Eur. Skuodo rajono kultūros centras paraišką teikė Lietuvos kultūros tarybai ir gavo dalinį finansavimą projektui įgyvendinti. Bendra projekto vertė – 31 250 Eur, Lietuvos taryba projektui įgyvendinti skyrė 19 000 Eur.

**2. Siūlomos teisinio reguliavimo nuostatos.**

Festivalis „Apuolė“ yra unikalus kultūrinis reiškinys – vienas didžiausių rekonstrukcinės gyvosios istorijos renginių Pabaltijo regione. Jis pritraukia ne tik Lietuvos dalyvius, bet ir rekonstrukcijos entuziastus iš Latvijos, Lenkijos, Ukrainos, Vengrijos, Švedijos ir kitų šalių, suteikdamas tarptautinį atspalvį bei erdvę kultūriniams mainams. Šis festivalis yra skirtas kuršių genčiai ir vikingų laikotarpiui (IX a.), autentiškai atkuriančiam to laikotarpio kasdienybę ir karybą, todėl ypatingai svarbus gyvosios istorijos ir eksperimentinės archeologijos kontekste visoje Europoje.

Kasmet augantis festivalio žinomumas ir populiarumas pritraukia ne tik vis daugiau dalyvių, bet ir lankytojų, ieškančių kultūrinio patyrimo bei autentiško ryšio su istorija. Tai rodo augantis susidomėjimas renginiu tiek iš kaimyninių, tiek tolimesnių kraštų. Festivalis yra vertingas kultūrinis indėlis į Žemaitijos regiono bei Klaipėdos apskrities kultūrinį kraštovaizdį, pabrėžiantis Lietuvos kultūros savitumą ir skatinantis jos tarptautinį pripažinimą.

**3.** **Laukiami rezultatai.**

Priėmus sprendimą, bus sudarytos sąlygos įgyvendinti projektą „Tarptautinis senųjų amatų, archahinės muzikos ir karybos festivalis Apuolė 2025“.

**4. Lėšų poreikis sprendimui įgyvendinti ir jų šaltiniai.**

9 375 Eur – savivaldybės biudžeto lėšos.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.