**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ŽEMĖS MOKESČIO LENGVATŲ NUSTATYMO**

2025 m. birželio 17 d. Nr. T10-163

Skuodas

**1. Parengto sprendimo projekto tikslas ir uždaviniai.**

Nustatyti žemės mokesčio lengvatas, taikomas nuo 2025 metų mokestinio laikotarpio.

**2. Siūlomos teisinio reguliavimo nuostatos.**

Lietuvos Respublikos žemės mokesčio įstatymo 8 straipsnio 2 dalies 3 punktas:

„3) fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų dalyvumo lygis arba kurie yra sukakę senatvės pensijos amžių ar yra nepilnamečiai, priklausančio žemės sklypo plotas, neviršijantis savivaldybių tarybų iki einamojo mokestinio laikotarpio rugsėjo 1 dienos nustatyto neapmokestinamojo žemės sklypo dydžio. Fiziniam asmeniui nuosavybės teise priklausantys keli žemės sklypai, esantys tos pačios savivaldybės teritorijos vietovėse (vietovėje), kurioms (kuriai) nustatytas vienodas neapmokestinamasis žemės sklypo dydis, šiuo atveju laikomi vienu žemės sklypu. Jeigu fizinis asmuo turi teisę į mokesčio lengvatą ir turi ne vieną žemės sklypą, taikoma didžiausia lengvata vienam žemės sklypui. Taikant šią nuostatą, šeima laikomi sutuoktiniai, asmenys, vieni auginantys vaikus (įvaikius), ir su jais gyvenantys jų vaikai (įvaikiai, posūniai, podukros), iki jiems sukaks 18 metų, o prie darbingų asmenų nepriskiriami mokyklų mokiniai ir aukštųjų mokyklų studentai, studijuojantys pagal nuolatinės ir ištęstinės studijų formų programas“.

**3. Laukiami rezultatai.**

Neapmokestinamų sklypų dydžiai 2 ha kaimo vietovėje ir 0,2 ha mieste yra nustatyti nuo 2017 metų. Šiuo sprendimo projektu neapmokestinamų sklypų dydžiai nėra keičiami.

Suteiktos lengvatos:

|  |  |
| --- | --- |
| **Metai** | **Suteiktos lengvatos** |
| 2024 | 64 712 |
| 2023 | 65 094 |
| 2022 | 49 551 |
| 2021 | 50 306 |
| 2020 | 48 973 |

Informacija pagal 2023 metų duomenis, paskelbtus lietuvosfinansai.lt:

|  |  |  |  |  |  |
| --- | --- | --- | --- | --- | --- |
| **Lengvatos** | **JV** | **FA** | **Atotrūkis JV** | **Atotrūkis FA** | **Atotrūkis iš viso\*** |
| Skuodo rajono sav. | -0,20 | -1,20 |  |  |  |
| Klasterio | -0,88 | -2,46 | – | – | **–** |
| Šalies vidurkis | -3,25 | -16,09 | – | – | **–** |
|  |  |  |  |  |  |

\*Dėl lengvatų atotrūkio nėra.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikia. Savivaldybės biudžetas negauna tiek pajamų, kiek yra suteikiama lengvatų.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.